b'\n_START_ARTICLE_\nTalka\n_START_PARAGRAPH_\nTalka - viso ar dalies kaimo bendras telktinis darbas; pad\xc4\x97jimas ko dirbti, pagelb\xc4\x97jimas; pagalbos (talkos) darbai. Da\xc5\xbeniausiai paplit\xc4\x99 \xc5\xbeem\xc4\x97s \xc5\xabkyje. Tai tokie \xc5\xabkio darbai, susij\xc4\x99 su \xc5\xbeem\xc4\x97s, mi\xc5\xa1k\xc5\xb3 ir vidaus vanden\xc5\xb3 \xc5\xabkio produkcijos gamyba (pvz., bulviakasis), jos paruo\xc5\xa1imu realizuoti ir kitais \xc5\xa1ios veiklos darbais. Juos rengia organizatorius, t. y. fizinis asmuo, kuris organizuoja (kvie\xc4\x8dia) pagalbos (talkos) darbus \xc5\xbeem\xc4\x97s ar nam\xc5\xb3 \xc5\xabkyje ir kurio naudai \xc5\xa1ie darbai atliekami.\n_START_SECTION_\nTalkininkas\n_START_PARAGRAPH_\nTalkininkas \xe2\x80\x93 asmuo, padedantis talkos metu. LRV nutarimu Lietuvoje anks\xc4\x8diau buvo apibr\xc4\x97\xc5\xbeta, kad talkininkas turo b\xc5\xabti \xe2\x80\x9ene jaunesnis kaip 13 met\xc5\xb3 fizinis asmuo (talkos dalyvis), pagal tarpusavio susitarim\xc4\x85 su pagalbos (talkos) darb\xc5\xb3 organizatoriumi atliekantis neapmokam\xc4\x85 darb\xc4\x85 \xc5\xbeem\xc4\x97s ar nam\xc5\xb3 \xc5\xabkyje\xe2\x80\x9c. Buvo nustatyta, kad pagalbos (talkos) darb\xc5\xb3 trukm\xc4\x97 kiekvienam talkininkui negali b\xc5\xabti ilgesn\xc4\x97 kaip 3 dienos i\xc5\xa1 eil\xc4\x97s.\n_START_SECTION_\nLietuva\n_START_PARAGRAPH_\nTalkos Lietuvoje \xc5\xbeinomos nuo senov\xc4\x97s._NEWLINE_Teisi\xc5\xa1kai talka kur\xc4\xaf laik\xc4\x85 buvo reglamentuota. Ji buvo apibr\xc4\x97\xc5\xbeta fizini\xc5\xb3 asmen\xc5\xb3 telktin\xc4\x97 tarpusavio pagalba \xc5\xbeem\xc4\x97s ar nam\xc5\xb3 \xc5\xabkio darbams dirbti (LR Vyriausyb\xc4\x97s 2001 m. gruod\xc5\xbeio 11 d. nutarimas Nr. 1500). Tai buvo reikalinga, siekiant u\xc5\xbetikrinti pagalbos (talkos) darb\xc5\xb3 atlikimo s\xc4\x85lyg\xc5\xb3 ir tvarkos teis\xc4\x97tum\xc4\x85, u\xc5\xbekertant keli\xc4\x85 nelegaliam darbui.'